– Падтрымліваю ініцыятыву старшыні райвыканкама аб неабходнасці навядзення парадку на зямлі. І займацца гэтым павінны найперш мы самі, тыя, хто жыве і працуе ў вёсках, і тыя, хто мае тут спадчыну. Бацькоўскую хату дзеці павінны ўспрымаць не толькі, як дачу, дзе добра адпачываць на прыродзе, яе трэба даводзіць да ладу і пастаянна падтрымліваць парадак на ўчастку. Як гаспадыня ведаю: ніякі адклад не ідзе на лад. Можна знайсці дзясяткі прычын, каб не прыбіраць у хаце, не мыць посуд, не палоць агароды, але праз тыдзень-другі апусцішся да такога беспарадку, што ўжо і рады даваць не захочаш. Любую работу трэба рабіць своечасова, якасна, як для сябе.